Perfect
Perfect – ingliz qoʻshiqchisi Ed Sheeranning „÷“ (2017) nomli uchinchi studiyaviy albomidan joy olgan toʻrtinchi qoʻshiq. Albom chiqqandan soʻng, u Buyuk Britaniyaning Singles Chartida toʻrtinchi oʻrinni egalladi. 2017-yil 21-avgustda „Perfect“ albomdagi toʻrtinchi singl boʻlishi eʼlon qilindi. Dastlab 2017-yil mart oyida toʻrtinchi oʻrinni egallagan qoʻshiq oʻsha yilning oxirida yana Buyuk Britaniya chartlariga kirdi. U 2017-yil dekabr oyida Buyuk Britaniyaning Singles Chart va AQSh Billboard Hot 100 reytingida birinchi oʻrinni egalladi. „Perfect“ 2017-yilda Buyuk Britaniyaning birinchi raqamli rojdestvo qoʻshigʻiga aylandi hamda Avstraliya, Kanada, Irlandiya va Yangi Zelandiya kabi oʻn oltita boshqa mamlakatlar xit paradlarida birinchi oʻrinni oldi. Amerikalik qoʻshiqchi Beyoncé bilan „Perfect Duet“ deb nomlangan singlning ikkinchi versiyasi 2017-yil 1-dekabrda chiqdi. Italiyalik qoʻshiqchi Andrea Bocelli bilan „Perfect Symphony“ deb nomlangan yana bir duet esa 2017-yil 15-dekabrda premyera qilindi. Qoʻshiq va uning rasmiy klipi 2018-yilgi MTV Video Music Awards mukofotida uchta nominatsiyada gʻolib boʻldi.